CELEX: 32016D0398
Language: el
Date: 2016-03-16 00:00:00
Title: Εκτελεστική απόφαση (ΕΕ) 2016/398 της Επιτροπής, της 16ης Μαρτίου 2016, για την έγκριση της διάθεσης στην αγορά άρτου επεξεργασμένου με υπεριώδη ακτινοβολία ως νέου τροφίμου σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2016) 1527]

18.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 73/107
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/398 ΤΗΣ ΕΠΙΤΡΟΠΉΣ
   της 16ης Μαρτίου 2016
   για την έγκριση της διάθεσης στην αγορά άρτου επεξεργασμένου με υπεριώδη ακτινοβολία ως νέου τροφίμου σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2016) 1527]
      
   
   (Το κείμενο στη σουηδική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 12 Φεβρουαρίου 2014 η εταιρεία Viasolde AB, η οποία κατασκευάζει τον εξοπλισμό επεξεργασίας με υπεριώδη ακτινοβολία, υπέβαλε αίτηση στις αρμόδιες αρχές της Φινλανδίας ζητώντας να διαθέσει στην αγορά άρτο που έχει υποβληθεί σε επεξεργασία με υπεριώδη ακτινοβολία (UV) ως νέο τρόφιμο κατά την έννοια του άρθρου 1 παράγραφος 2 στοιχείο στ) του κανονισμού (ΕΚ) αριθ. 258/97. Σκοπός της επεξεργασίας με υπεριώδη ακτινοβολία είναι να αυξηθεί η περιεκτικότητα του άρτου σε βιταμίνη D, με συνέπεια να διαφέρει σημαντικά η θρεπτική αξία του άρτου από τη θρεπτική αξία του παραδοσιακά ψημένου άρτου.
            
         
               (2)
            
            
               Στις 14 Μαρτίου 2014 ο αρμόδιος οργανισμός αξιολόγησης τροφίμων της Φινλανδίας εξέδωσε την αρχική έκθεση αξιολόγησης. Η εν λόγω έκθεση κατέληξε στο συμπέρασμα ότι ο επεξεργασμένος με υπεριώδη ακτινοβολία άρτος πληροί τα κριτήρια για τα νέα τρόφιμα όπως ορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (3)
            
            
               Στις 19 Μαρτίου 2014 η Επιτροπή διαβίβασε την αρχική έκθεση αξιολόγησης στα λοιπά κράτη μέλη.
            
         
               (4)
            
            
               Διατυπώθηκαν αιτιολογημένες αντιρρήσεις εντός της προθεσμίας των 60 ημερών που ορίζεται στο άρθρο 6 παράγραφος 4 πρώτο εδάφιο του κανονισμού (ΕΚ) αριθ. 258/97.
            
         
               (5)
            
            
               Στις 13 Νοεμβρίου 2014 η Επιτροπή απευθύνθηκε στην Ευρωπαϊκή Αρχή για την Ασφάλεια των Τροφίμων (EFSA) και της ζήτησε να διενεργήσει πρόσθετη αξιολόγηση του επεξεργασμένου με υπεριώδη ακτινοβολία άρτου ως νέου τροφίμου, σύμφωνα με τον κανονισμό (ΕΚ) αριθ. 258/97.
            
         
               (6)
            
            
               Στις 11 Ιουνίου 2015 στην έκθεση με τίτλο «Επιστημονική γνώμη για την ασφάλεια του επεξεργασμένου με υπεριώδη ακτινοβολία άρτου ως νέου τροφίμου» (2), η EFSA κατέληξε στο συμπέρασμα ότι ο άρτος που έχει εμπλουτιστεί σε βιταμίνη D2 μέσω επεξεργασίας με υπεριώδη ακτινοβολία είναι ασφαλής υπό τις προτεινόμενες συνθήκες χρήσης.
            
         
               (7)
            
            
               Επομένως, η γνώμη παρέχει επαρκή βάση ώστε να διαπιστωθεί ότι ο επεξεργασμένος με υπεριώδη ακτινοβολία άρτος ως νέο τρόφιμο πληροί τα κριτήρια που καθορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (8)
            
            
               Ο κανονισμός (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου (3) ορίζει απαιτήσεις σχετικά με την προσθήκη βιταμινών, ανόργανων συστατικών και ορισμένων άλλων ουσιών στα τρόφιμα. Η χρήση άρτου επεξεργασμένου με υπεριώδη ακτινοβολία θα πρέπει να επιτραπεί με την επιφύλαξη των απαιτήσεων της εν λόγω νομοθεσίας.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο επεξεργασμένος με υπεριώδη ακτινοβολία άρτος, όπως καθορίζεται στο παράρτημα I, μπορεί να διατεθεί στην αγορά ως νέο τρόφιμο με μέγιστο επίπεδο βιταμίνης D2 τα 3 μg ανά 100 g, με την επιφύλαξη των ειδικών διατάξεων του κανονισμού (ΕΚ) αριθ. 1925/2006.
   Άρθρο 2
   Στην ονομασία επισήμανσης των τροφίμων προστίθεται το εξής κείμενο: «περιέχει βιταμίνη D παραχθείσα μέσω επεξεργασίας με υπεριώδη ακτινοβολία».
   Άρθρο 3
   Η παρούσα απόφαση απευθύνεται στη Viasolde AB, Dalstigen 4, 262 63, Ängelholm, Σουηδία.
   
      Βρυξέλλες, 16 Μαρτίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  Δελτίο EFSA (2015)· 13(7):4148.
   
      (3)  Κανονισμός (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (ΕΕ L 404 της 30.12.2006, σ. 26).
   
      ΠΑΡΑΡΤΗΜΑ
      
         ΠΡΟΔΙΑΓΡΑΦΕΣ ΑΡΤΟΥ ΕΠΕΞΕΡΓΑΣΜΕΝΟΥ ΜΕ ΥΠΕΡΙΩΔΗ ΑΚΤΙΝΟΒΟΛΙΑ
      
      
         Ορισμός:
      
      Ο επεξεργασμένος με υπεριώδη ακτινοβολία άρτος είναι άρτος και αρτίδια (χωρίς γαρνίρισμα) διογκωμένα με μαγιά, στα οποία εφαρμόζεται επεξεργασία με υπεριώδη ακτινοβολία μετά το ψήσιμο προκειμένου να μετατραπεί η εργοστερόλη σε βιταμίνη D2 (εργοκαλσιφερόλη).
      Ακτινοβολία UV: διεργασία ακτινοβόλησης με υπεριώδες φως μήκους κύματος 240-315 nm επί χρόνο 5 δευτερολέπτων το μέγιστο, με προσδιδόμενη ενέργεια 10-50 mJ/cm2.
      
         Βιταμίνη D2:
      
      
                  Χημική ονομασία
               
               
                  (5Z,7E,22E)-3S-9,10-σεκοεργοστα-5,7,10(19),22-τετραεν-3-όλη
               
            
                  Συνώνυμο
               
               
                  Εργοκαλσιφερόλη
               
            
                  Αριθ. CAS
               
               
                  50-14-6
               
            
                  Μοριακό βάρος
               
               
                  396,65 g/mol
               
            
         Περιεκτικότητες:
      
      
                  Βιταμίνη D2 (εργοκαλσιφερόλη) στο τελικό προϊόν
               
               
                  0,75-3 μg/100 g (1)
                  
               
            
                  Μαγιά σε ζύμη
               
               
                  1-5 g/100 g (2)
                  
               
            
         (1)  EN 12821, 2009, ευρωπαϊκό πρότυπο.
      
         (2)  Υπολογισμός βάσει συνταγής.